Document ID: 32004R2103

KOMMISSIONENS FORORDNING (EF) Nr. 2103/2004
af 9. december 2004
om fremsendelse af oplysninger om visse fiskeriaktiviteter i de vestlige farvande og Østersøen
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 22, stk. 3, og
ud fra følgende betragtninger:
(1)
Ved Rådets forordning (EF) nr. 1415/2004 (2) fastsættes den maksimale årlige fiskeriindsats for visse fiskerizoner og fiskerier, jf. artikel 11, stk. 2, i Rådets forordning (EF) nr. 1954/2003 af 4. november 2003 om forvaltning af fiskeriindsatsen for så vidt angår visse fiskerizoner og visse fiskeressourcer i EF, om ændring af forordning (EØF) nr. 2847/93 og om ophævelse af forordning (EF) nr. 685/95 og (EF) nr. 2027/95 (3).
(2)
Kommissionens forordning (EF) nr. 2092/98 af 30. september 1998 om anmeldelse af fiskeriindsatsen for så vidt angår visse fiskerizoner og visse fiskeressourcer i Fællesskabet (4) er ikke længere i overensstemmelse med forordning (EF) nr. 1954/2003 og (EF) nr. 1415/2004 med hensyn til de vestlige farvande. Det er derfor nødvendigt at omdefinere forpligtelserne vedrørende anmeldelse af fiskeriindsatsen i de vestlige farvande.
(3)
De gældende forpligtelser vedrørende anmeldelse af fiskeriindsatsen i Østersøen, der er fastsat i forordning (EF) nr. 2092/98, bør forblive i kraft.
(4)
Eftersom de ændringer, der skal foretages, er mange og omfattende og af hensyn til sammenhængen mellem de nye forpligtelser for de vestlige farvande og de gældende forpligtelser for Østersøen bør forordning (EF) nr. 2092/98 ophæves.
(5)
De i denne forordning fastsatte foranstaltninger er i overensstemmelse med udtalelse fra Komitéen for Fiskeri og Akvakultur -
UDSTEDT FØLGENDE FORORDNING:
KAPITEL I
DE VESTLIGE FARVANDE
Artikel 1
Lister over fartøjer med særlig fiskeritilladelse
1. Inden 30 dage efter denne forordnings ikrafttræden sender medlemsstaterne Kommissionen en ajourført udgave af den fartøjsliste, der er nævnt i artikel 7 i forordning (EF) nr. 1954/2003, i det rapporteringsformat, der er vist i bilag I til nærværende forordning.
2. I henhold til artikel 10, stk. 2, i Rådets forordning (EF) nr. 1954/2003 og artikel 19f i forordning (EØF) nr. 2847/93 (5) skal ændringer af de i bilag I indeholdte oplysninger meddeles Kommissionen dagligt, ved at der indsendes et fuldstændigt og ajourført bilag I i forbindelse med udstedelsen eller inddragelsen af en særlig fiskeritilladelse som omhandlet i artikel 8, stk. 3, i forordning (EF) nr. 1954/2003.
Artikel 2
Fiskeriindsats
1. Inden den 15. i hver måned sender medlemsstaterne Kommissionen oplysninger om den samlede fiskeriindsats, der er udøvet af de i artikel 1 nævnte fartøjer i den foregående måned, i det rapporteringsformat, der er vist i denne forordnings bilag II.
2. For den første anmeldelse begynder referenceperioden for oplysningerne om den samlede indsats den 1. januar 2004.
KAPITEL II
ØSTERSØEN
Artikel 3
Lister over fartøjer med særlig fiskeritilladelse
1. Medlemsstaterne sender Kommissionen den liste over fartøjer, der er nævnt i artikel 2 i forordning (EF) nr. 779/97, i det rapporteringsformat, der er vist i bilag III til nærværende forordning.
2. Ændringer af fartøjslisterne meddeles Kommissionen i samme rapporteringsformat senest fire arbejdsdage inden fartøjernes indsejlning i fiskerizonen.
Artikel 4
Fiskeriindsats
Medlemsstaterne sender Kommissionen oplysningerne om den samlede fiskeriindsats, som omhandlet i artikel 19i, andet og tredje led, i forordning (EØF) nr. 2847/93, i overensstemmelse med bilag IV til nærværende forordning.
KAPITEL III
ALMINDELIGE BESTEMMELSER
Artikel 5
Fremsendelse af oplysninger og adgang til disse
1. Medlemsstaterne sender Kommissionen de i artikel 1-4 nævnte oplysninger ved hjælp af systemet for udveksling af fiskerioplysninger (eller ethvert andet fremtidigt dataudvekslingssystem, som Kommissionen træffer beslutning om).
2. Kommissionen gør oplysningerne om de ajourførte fartøjslister tilgængelige gennem systemet for udveksling af fiskerioplysninger (eller ethvert andet fremtidigt dataudvekslingssystem, som Kommissionen træffer beslutning om).
3. Med henblik på den i artikel 1 nævnte fartøjsliste og de i artikel 2 nævnte anmeldelser af fiskeriindsatsen foretager Kommissionen senest den 1. juli 2005 en tilpasning af systemet for udveksling af fiskerioplysninger.
Indtil da meddeler medlemsstaterne Kommissionen de oplysninger, der er nævnt i artikel 1 og 2, på et regneark, der sendes til den e-mail-adresse, som de får oplyst af Kommissionen.
Artikel 6
Ophævelse
1. Forordning (EF) nr. 2092/98 ophæves.
2. Henvisninger til den ophævede forordning gælder som henvisninger til nærværende forordning.
Artikel 7
Ikrafttrædelse
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. december 2004.

Labels: 12
20
18
6